कूनो नदी किनारे जंगल में नीलगाय का शिकार, चमड़ी उतार ले गए शिकारी
वन विभाग की टीम ने मौके पर पहुंचकर जब्त किए सैंपल, मामला दर्ज
भास्कर संवाददाता | श्योपुर
कूनो नदी के जंगल में रविवार को नीलगाय के मारने का मामला सामने आया है। जिसमें अज्ञात शिकारियों ने नीलगाय को मार दिया और उसकी चमड़ी उधेड़कर ले गए। घटना की जानकारी मिलते ही वन विभाग की टीम तत्काल मौके पर पहुंची और सैंपल एकत्रित कर अज्ञात शिकारियों के खिलाफ मामला दर्ज किया। घटना धामनी गांव क्षेत्र में सुबह की है।
किसान चिंटू धाकड़ अपने खेत पर देखने गया था तभी उसकी नजर उसके खेत में घायल पड़ी नील गाय पर पड़ी। जिसकी जानकारी उसने तत्काल 100 डायल पर दी। खबर मिलते ही 100 डायल ओर रेंजर बीएल अनंत टीम के साथ मौके पर पहुंचे। तब तक शिकारी नीलगाय की चमड़ी और हड्डियां को ले जा चुके थे। मौके पर पड़ी मांसपेशियां और अन्य अंगों को सैंपल के लिए एकत्रित किया। यह सैंपलिंग विजयपुर पशु चिकित्सा अधिकारी डॉ जीएस गहलोत ने की, जिसे जल्द जबलपुर जांच कराने के लिए भेजा जाएगा। इधर वन विभाग ने अज्ञात शिकारियों के खिलाफ मामला दर्ज कर लिया है।
bho_Deva hin_Deva san_Deva hin_Deva hin_Deva